Kvalifikation og udvælgelse af deltagere for Danmark ved sommer-OL 2016

Kvalifikationen og udvælgelsen af deltagere for Danmark ved sommer-OL 2016 i Rio de Janeiro, Brasilien, afhang af danske sportsfolks præstationer i internationale kvalifikationsturneringer eller af deres placering på verdensranglister eller tilsvarende ranglister, afhængig af sportsgrenen.

Ved kvalifikationsturneringer sikrede en god præstation deltagelse af en dansk atlet eller et dansk hold, hvor det ikke nødvendigvis var den eller de atleter, der sikrede deltagelsen, der kom med til legene. Da kvalifikationen kunne finde sted op imod to år inden legene, skete det med baggrund i efterfølgende præstationer, at det senere i et idrætsforbund blev besluttet, at andre end de, der sikrede kvalifikationen, var bedre og derpå officielt blev udtaget til legene. I de tilfælde, hvor en atlet med sin placering på en rangliste sikrede en kvalifikation, var denne personligt knyttet til den pågældende atlet.
Det var muligt at få kvalificeret idrætsfolk indenfor 31 forskellige sportsgrene, som for nogles vedkommende var opsplittet i flere forskelligartede discipliner, hvor som eksempel kan nævnes cykelsporten, der var underinddelt i fire forskellige discipliner (landevejscykling, mountainbike, BMX og banecykling).

I løbet af foråret 2015 indgik Danmarks Idrætsforbund kvalifikations- og udtagelsesaftaler med alle specialforbundene, således at de nationale krav var på plads. Generelt forholdt det sig således, at de nationale krav oftest var hårdere end de internationale krav, da filosofien var, at man primært ville udtage atleter, som havde reelle medaljechancer.

19. juli 2016 blev de fire dressurryttere udtaget, som de sidste af de i alt 120 danske deltagere. Processen med udvælgelse af deltagere var hermed slut.

Deltagere 

| width=78% align=left valign=top |
Nedenstående tabel indeholder oplysninger om det samlede antal danske deltagere fordelt på sportsgrene. Det skal bemærkes, at det officielle deltagerantal er opgjort til 120 (79 herrer og 41 damer), hvor fodboldlandsholds reservemålmand Lukas Fernandes sad på bænken i samtlige kampe og fik således ikke nogen spilleminutter, men tæller dog med i det officielle deltagerantal. Casper Pedersen i 4000 m holdforfølgelse i cykling, håndboldholdets fløjspiller Hans Lindberg og fodboldlandsholds anden-reservemålmand Thomas Hagelskjær var udtaget som reserver og var derfor med til OL, men indgik ikke i den officielle delegation og tæller således ikke med i deltagerantallet. 

Nedenfor beskrives de enkelte sportsgrene ved sommer-OL i 2016 ved først at gennemgå, hvordan deltagerne kunne kvalificerede sig, derpå om og hvem der sikrede kvalifikation samt forsøg på kvalifikationer, der ikke gav udtagelser, og endelig hvem der blev udtaget til legene.

Atletik

Kvalifikation 

Kvalifikationsperioden for maraton og 50 km kapgang begyndte 1. januar 2015, mens man for de øvrige discipliner kunne begynde at kvalificere sig pr. 1. maj 2015. I atletik var de nationale krav hårdere end de internationale krav for de fleste af disciplinerne. Aftalen mellem Danmarks Idrætsforbund og Dansk Atletik Forbund vedrørende kvalifikation og udtagelse opsatte reglerne for, hvad en atlet skulle gøre ud over at klare de nationale krav. Først og fremmest skulle atleten, når det nationale krav var opnået ved et godkendt stævne, udarbejde en OL-forberedelsesplan, som skulle godkendes af Danmarks Idrætsforbund, Dansk Atletik Forbund samt Team Danmark. Det var herefter en forudsætning for den senere udtagelse at atleten fulgte og gennemførte den godkendte OL-forberedelsesplan. 

Nedenfor er listet resultaterne for atleter, som klarede det nationale kvalifikationskrav.

Udtagelse 
Følgende blev endeligt udtaget efter indstilling fra Dansk Atletik Forbund:

Badminton

Kvalifikation 

Spillerne kvalificerede sig ud fra deres placering på verdensranglisten pr. 5. maj 2016. Selv om de dermed formelt set var kvalificeret, var der kun to pladser til Danmark i hver række, hvilket gjorde, at udtagelsen ikke foregik automatisk.

Ud fra verdensranglisten 5. maj 2016 stod det fast, at Danmark var kvalificeret med to spillere i herresingle, én i damesingle samt et par i hver af doublerækkerne. Dansk Badmintonforbund udpeger deltagerne senere.

Udtagelse 
Følgende er udtaget af Dansk Idrætsforbund efter indstilling fra Badminton Danmark:

Basketball 
For de danske basketball-landshold var der i teorien tre muligheder for at kvalificere sig: At vinde VM, at vinde EM eller via en olympisk kvalifikationsturnering, hvorfra de fem bedste hold kvalificerede sig til Rio. 

Både herre- og damelandsholdet ligger langt fra den øverste top på både verdens- og europæisk plan, så derfor var de to første muligheder urealistiske, ikke mindst fordi ingen af holdene deltog i de to slutrunder: De danske herrer var ikke kvalificeret til slutrunden om VM i 2014, og i kvalifikationen til EM 2015 blev holdet elimineret i anden kvalifikationsrunde. 

De danske damer stillede ikke op til kvalifikationen til hverken VM eller EM.

Da de europæiske hold, der fik mulighed for at deltage i den olympiske kvalifikationsturnering, var de fem (for herrerne), henholdsvis fire (for damerne) bedste hold fra EM-turneringer, der ikke allerede var kvalificerede, kunne de danske hold heller ikke kvalificere sig på denne måde, hvorved Danmark ikke var repræsenteret i basketball ved OL 2016.

Boksning 
Kvalifikationen til OL foregik dels med udgangspunkt i placering på verdensranglisterne, dels ved resultater fra VM- og EM-stævnerne i 2015 og 2016, dels ved resultater opnået ved specielle kvalifikationsstævner i første halvdel af 2016.

For de danske bokseres vedkommende var der reelt kun stævnerne, der kunne bringe dem til OL. DABU udpegede tidligt i 2016 seks boksere med mulighed for kvalifikation:
 Frederik Lundgaard Jensen (56 kg-klassen)
 Enock Mwandila Poulsen (64 kg-klassen)
 Mikkel Nielsen (69 kg-klassen)
 Ritti Dayson (75 kg-klassen)
 Kem Ljungquist (+91 kg-klassen)
 Yvonne Bæk Rasmussen (60 kg-klassen)

Ved OL-kvalifikationsstævnet i Tyrkiet i april klarede danskerne sig således:
 Ritti Dayson tabte i første runde til en ungarsk bokser.
 Enoch Mwandila Poulsen tabte i anden runde til en englænder.
 Mikkel Nielsen tabte i tredje runde til en portugiser.
 Yvonne Bæk Rasmussen tabte i kvartfinalen til en irsk bokser.
 Frederik Lundgaard Jensen tabte i kvartfinalen til en ukrainer.
 Kem Ljungquist tabte i kvartfinalen til en englænder.

Yvonne Bæk Rasmussen havde yderligere mulighed for at kvalificere sig ved VM i kvindeboksning i maj. Her nåede hun tredje runde, hvor hun imidlertid tabte til en mexicaner, hvorpå hendes muligheder for OL-kvalifikation var udtømt.

For herrernes vedkommende var der yderligere et kvalifikationsstævne i juni i Baku. Her sendte DABU Lundgaard, Mwandila og Ljungquist af sted for at forsøge sig, mens forbundet vurderede, at der niveauet hos Nielsen og Dayson ikke var højt nok, hvorfor deres muligheder var udtømt. De tre udtagne boksere klarede sig således:
 Kem Ljungquist tabte sin første kamp til en moldavisk bokser. 
 Enoch Mwandila tabte ligeledes tidligt i turneringen til en tadjikisk bokser.
 Frederik Lundgaard tabte i ottendedelsfinalen til en algerisk bokser.

Dermed stod det klart, at ingen danske boksere havde kvalificeret sig til OL.

Bordtennis

Kvalifikation 

Kvalifikationen i single foregik ved at være placeret blandt de første 22 på en særlig OL-verdensrangliste pr. 31. maj 2016 (gældende perioden 1. januar 2016 - 31. maj 2016) eller ved en placering blandt de første 10 ved den europæisk kvalifikationsturnering i perioden 12.-16. april 2016 i Sverige eller ved at vinde singlerækken ved European Games i Baku, Aserbajdsjan i perioden 12. - 28. juni 2015. Der kunne kun deltage to atleter pr. køn fra hver nation. 

Kvalifikationen til holdturneringen foregik med udgangspunkt i den særlig OL-verdensrangliste pr. 31. maj 2016 (gældende perioden 1. januar 2016 - 31. maj 2016), som var identisk med listen for singlespillere. Kvalifikationssystemet var konstrueret på en sådan måde, at man først fandt det bedste landshold fra hver af de seks kontinenter ved at kigge på nationer, der allerede havde kvalificeret to spillere af samme køn i singlerækken. Disse nationer fik så en ekstra kvoteplads til holdet, så de bestod af tre spillere. Efterfølgende var der ni yderligere pladser i holdkonkurrencen, der tilfaldt de næstrangerede nationer, der allerede havde kvalificeret to spillere af samme køn i singlerækken. Såfremt der ikke kunne findes alle ni hold på denne måde tilfaldt de resterende pladser de nationer, der havde de højst rangerede singlespillere, der allerede var kvalificeret i singlerækken.

Dem 16. april 2016 stod det klart, at Jonathan Groth opfyldte kravet i herresingle efter en kvalifikationsturneringen i Sverige. Der var ikke andre danske spillere, der var kvalificeret i single, og Danmark var dermed ikke repræsenteret i holdturneringerne.

Udtagelse 
Jonathan Groth blev 5. maj 2016 udtaget til herresingleturneringen på baggrund af sine præstationer, der udover at have indbragt den danske plads ved OL også havde betydet et ryk op på verdensranglisten for ham på over 100 pladser på et år; han var nummer 35 på dette tidspunkt.

Brydning

Kvalifikation 
I brydning var der to forskellige stilarter for mænd (fristil og græsk-romersk) og fristil for kvinder. Hver nation kunne opnå én kvoteplads i hver stilart pr. vægtklasse.

Kvalifikation kunne opnås gennem følgende kvalifikationsstævner: Placering i top seks ved VM i perioden 7. - 13. september 2015 i Las Vegas, USA, placering i top to ved den europæiske kvalifikationsturnering i perioden 15.-17. april 2016 i Zrenjanin, Serbien, placering i top tre ved den første internationale kvalifikationsturnering i perioden 22.-24. april 2016 i Ulan Bator, Mongoliet eller placering i top to ved den anden internationale kvalifikationsturnering i perioden 6.-8. maj 2016 i Istanbul, Tyrkiet.

Flere danske brydere kæmpede om at opnå kvalifikation:
 Mark O. Madsen i 75 kg (græsk-romersk)
Han klarede kravet (blandt de seks bedste) ved at vinde sølv ved VM 7. september 2015.
 Tobias Fonnesbek i 59 kg (græsk-romersk)
Ved VM 2015 tabte han sin første kamp.
Ved kvalifikationsstævnet i Zrenjanin tabte han ligeledes sin første kamp.
Ved kvalifikationsstævnet i Istanbul vandt han sin ottendedelsfinale, men tabte derpå i kvartfinalen, hvilket betød, at han ikke sikrede en kvalifikation til OL.
 Anders Ekstrøm i 66 kg (græsk-romersk) (*)
Ved kvalifikationsstævnet i Zrenjanin tabte han sin første kamp.  Han sikrede dermed ikke nogen kvalifikation til Danmark.
 Fredrik Bjerrehuus i 66 kg (græsk-romersk) (*)
Ved kvalifikationsstævnet i Ulan Bator tabte han i første kamp.
Ved kvalifikationsstævnet i Istanbul klarede han ikke at holde sig under vægten i sin klasse, hvilket betød, at han ikke kunne deltage i stævnet og dermed heller ikke sikre en kvalifikation til OL.

(*): Da Ekstrøm og Bjerrehuus kæmpede i samme vægtklasse, valgte man, at de ikke skulle stille op i de samme stævner, hvorfor Ekstrøm stillede op i Zrenjanin, mens Bjerrehus stillede op i Ulan Bator og Istanbul.

Udtagelse 
Med sin VM-sølvmedalje blev Mark O. Madsen udtaget til OL i 75 kg (græsk-romersk) som den første af Danmarks OL-deltagere allerede 2. november 2015.

Bueskydning

Kvalifikation 
Inden for bueskydningssporten anvendes to buetyper: Recurvebue og compoundbue. Ved den olympiske turnering blev der kun konkurreret med recurvebuen, hvorfor det kun var skydninger med denne type bue, der talte med ved kvalifikationen. Ved OL skulle der afholdes både hold- og individuelle konkurrencer hos såvel damer som herrer. Et hold bestod af tre skytter, og der skulle deltage 12 hold for hvert køn. I den individuelle konkurrence deltog der 64 skytter for hvert køn. De tolv hold kunne deltage med alle deres skytter, mens nationer, der ikke samtidig havde kvalificeret et hold, kun kunne stille med én skytte. Endvidere var det et krav, at deltagende skytter skulle opnå en minimumsscore (630 point for herrer, 600 for damer) i en 70 m runde i perioden 26. juli 2015 - 11. juli 2016.

Det danske forbund, Bueskydning Danmark, satsede intensivt på deltagelsen ved OL, ikke mindst på damesiden, hvor en række flotte internationale resultater gav optimisme, ikke mindst Maja Jagers VM-guld i 2013. Samtidig var bredden stor nok, til at forbundet havde reelle forhåbninger til at kunne kvalificere et damehold til OL.

Der kunne kvalificeres hold ved verdensmesterskabet i København, Danmark i perioden 26. juli - 2. august 2015 samt den olympiske kvalifikationsturnering i Antalya, Tyrkiet i perioden 13.-17. juni 2016. Ud over kvalifikation gennem holdkonkurrencen kunne yderligere otte individuelle skytter kvalificere sig ved verdensmesterskabet i København, Danmark i perioden 26. juli - 2. august 2015, tre individuelle skytter ved den europæiske kvalifikationsturnering i forbindelse med EM i Nottingham, England i perioden 24.-27. maj 2016 samt yderligere tre individuelle skytter ved den olympiske kvalifikationsturnering i Antalya, Tyrkiet i perioden 13.-19. juni 2016.

Ved VM i København stillede Danmark for herrerne op med tre skytter: Jonathan Hindborg Ipsen, Johan Weiss og Casper Lauridsen. De blev ved kvalifikationsskydningen henholdsvis nummer 171, 156 og 76. Dette betød, at det danske hold blev nummer 44, hvilket ikke var nok til at give videre kvalifikation og dermed chancen for at blive blandt de otte bedste hold. Casper Lauridsen havde fortsat chancen for at kvalificere sig individuelt, men efter nogle sejre tabte han i 1/16-finalen til koreanske Ku Bonchan. Han kom med blandt de tretten skytter, der var nået samme runde, men ikke var kvalificeret via hold; disse tretten skytter kæmpede efterfølgende om to OL-billetter, men her tabte Lauridsen i første runde til nordkoreaneren Chol Jon og kvalificerede sig dermed ikke ved denne lejlighed. 

Hos damerne stillede Danmark ved VM op med Maja Jager, Carina Rosenvinge Christiansen og Natasja Bech. De opnåede i kvalifikationsskydningen henholdsvis en 15., 30. og 130. plads. Det gav for holdet en 19. plads, hvilket ikke var nok til videre deltagelse i konkurrencen og dermed heller ikke gav en OL-kvalifikation. Jager og Rosenvinge nåede med deres resultater videre til knockout-fasen, hvor Jager i 1/32-finalen tabte til mexicaneren Karla Hinojosa, mens Rosenvinge i 1/32-finalen tabte til polske Karina Lipiarska. Dermed var de ikke kvalificeret til den efterfølgende OL-kvalifikationsskydning, hvortil deltagelse i 1/16-finalen var en betingelse.

Ved EM i Nottingham kom næste mulighed for at kvalificere sig individuelt til OL. Her stillede Danmark hos damerne med Jager, Rosenvinge og Anne Marie Laursen. Jager og Laursen nåede 1/16-finalen, mens Rosenvinge blev slået ud allerede i 1/32-finalen, og dermed lykkedes det ingen af dem at hente en af de tre individuelle kvalifikationer, der var på spil.

Ved samme stævne deltog hos herrerne Lauridsen, Weiss og Bjarne Laursen. Lauridsen blev slået ud i 1/24-finalen, mens Weiss og Laursen blev slået ud allerede i 1/48-finalen. Dermed nåede ingen af disse i nærheden af at kvalificere sig til OL blandt de tre bedste.

Sidste chance for kvalifikation var OL-kvalifikationsturneringen i Antalya, og heller ikke her lykkedes det for danskerne at sikre kvalifikation. Alle tre danske skytter (Jager, Rosenvinge og Laursen) blev slået ud inden kvartfinalerne, og da der blot var tre hold, der kunne kvalificere sig, var Danmark et stykke fra dette. Som hold tabte Danmark til Ukraine i første runde kampen om tre holdbilletter til OL.

Herrerne lykkedes det tilsvarende heller ikke at sikre OL-kvalifikation ved stævnet i Antalya.

Sidste minimale chance for kvalifikation var, at nogle af de skytter eller hold, der formelt var kvalificeret, ikke nåede minimumsscoren, men heller ikke på dette punkt opnåede danske skytter kvalifikation, hvorfor Danmark ikke blev repræsenteret i denne sport ved OL. Forbundet beskrev selv dette som en stor fiasko.

Cykelsport 
Cykelsporten var repræsenteret i fire forskellige discipliner ved OL i 2016. Det drejede sig om landevejscykling, banecykling, BMX og mountainbike (MTB).

Kvalifikation

Landevejscykling 
Kvalifikationen til landevejscykling kunne ske gennem opnåelse af en nationskvoteplads, der var baseret på verdensranglisten og den europæiske rangliste. Der var to separate kvalifikationssystemer, der gjaldt for henholdsvis linjeløb og enkeltstart både for damer og herrer. 

Kvalifikationen til herrernes linjeløb blev afgjort med tildelingen af fem nationale kvotepladser til de fem højeste rangerede nationer på verdensranglisten for perioden 1. januar – 31. december 2015 samt fire nationale kvotepladser til de efterfølgende ti nationer. For nationer, der ikke opnåede kvotepladser gennem verdensranglisten, kunne der opnås tre nationale kvotepladser til de seks højeste rangerede nationer på europaranglisten for perioden 1. januar – 31. december 2015 samt to nationale kvotepladser til de efterfølgende ti nationer. 

De danskere, der lå på verdensranglisten ved nytår 2015-16, var Jakob Fuglsang (nr. 63), Matti Breschel (nr. 94), Christopher Juul Jensen (nr. 141) og Magnus Cort (nr. 168), hvilket gav Danmark en 19. plads på verdensranglisten. Danmark kunne dermed ikke stille med hverken fem eller fire ryttere. Til gengæld lå Danmark fjerdebedst blandt de europæiske nationer, der ikke allerede havde kvalificeret sig direkte på grundlag af placeringen på verdensranglisten, hvilket gav ret til at stille med tre ryttere, hvoraf én også kunne deltage i enkeltstarten.

Kvalifikationen til damernes linjeløb blev afgjort med tildelingen af fire nationale kvotepladser til de fem højest rangerede nationer på verdensranglisten for perioden 1. juni 2015 – 31. maj 2016, tre nationale kvotepladser til de efterfølgende otte nationer samt to nationale kvotepladser til de næste ni nationer. Danmark havde ikke ryttere med placeringer, der gav pladser i damernes linjeløb.

Kvalifikationen til herrernes enkeltstart blev afgjort med tildelingen af én national kvoteplads til hver af de 15 højeste rangerede nationer på verdensranglisten for perioden 1. juni 2015 – 31. maj 2016. Herudover kunne nationer, der ikke opnåede kvotepladser gennem verdensranglisten, opnå én national kvoteplads til de seks højeste rangerede nationer på europaranglisten (der ikke allerede var kvalificeret via placering på verdensranglisten) for perioden 1. juni 2015 – 31. maj 2016. Endelig kunne der opnås ti nationale kvotepladser ved VM i cykling i Richmond, Virginia, USA i perioden 19. – 27. september 2015. Her var det muligt for nationerne at sikre sig den anden tilladte nationale kvoteplads idet der maksimalt kunne deltage to atleter fra samme nation i enkeltstarten. Med 19. pladsen på verdensranglisten fik Danmark ikke kvotepladsen blandt de 15 øverste på verdensranglisten, men placeringen var god nok til at at få en kvoteplads blandt de seks bedste europæiske nationer, der ikke allerede var repræsenteret. Danmarks bedste placering i enkeltstart ved VM 2015 var Rasmus Quaades 21. plads, hvilket ikke var nok til at give en ekstra kvoteplads i disciplinen.

Kvalifikationen til damernes enkeltstart blev afgjort med tildelingen af én national kvoteplads til de 15 højest rangerede nationer på verdensranglisten for perioden 1. juni 2015 – 31. maj 2016. Herudover kunne der opnås ti nationale kvotepladser ved VM i cykling i Richmond, Virginia, USA i perioden 19. – 27. september 2015. Her var det muligt for nationerne at sikre sig den anden tilladte nationale kvoteplads idet der maksimalt kunne deltage to atleter fra samme nation i enkeltstarten. Specielt for enkeltstarten var at en atlet, for at deltage, også skulle stille op ved enten det individuelt linjeløb, banecykling, mountainbike eller BMX. Danmarks nationsplacering var ikke blandt de 15 øverste i den nævnte periode, så dermed var der ikke nogen kvoteplads via den bestemmelse. Camilla Møllebro, den regerende danske mester i disciplinen, stillede op til VM, hvor det blev til en 41. plads, hvilket ikke gav mulighed for kvoteplads til Danmark via den anden bestemmelse.

Banecykling 
Kvalifikationen til banecykling blev opnået baseret på en særlig nations-OL-verdensrangliste pr. 28. februar 2016, hvor resultater fra udvalgte konkurrencer i perioden 15. juli 2014 til 28. februar 2016 gav point. Følgende kvalifikation gjaldt for både damer og herrer i de forskellige discipliner. 
Holdsprint: Én national kvoteplads, bestående af tre ryttere, til de ni højestrangerede nationer. Sprint og keirin: Én national kvoteplads til de ni højeste rangerede nationer. Herudover kunne nationer kvalificeret til holdsprint også bruge en af disse atleter, således at hver nation maksimalt kunne have to atleter med. Holdforfølgelsesløb: Én national kvoteplads, bestående af fire ryttere, til de ni højestrangerede nationer. Omnium: Én national kvoteplads til de 18 højestrangerede nationer.

Efter kvalifikationsperioden stod det klart, at Danmark havde kvalificeret seks ryttere. Kvotepladserne blev fordelt i følgende discipliner: Én plads i omnium (herrer), én plads i omnium (damer), fire pladser i holdforfølgelsesløb (herrer).

BMX 
I BMX måtte der maksimalt deltage tre herrer og to damer per nation, og kvalifikationen skete gennem opnåelse af kvotepladser, der blev baseret på en særlig OL-verdensrangliste pr. 31. maj 2016 for perioden 31. maj 2014 til 30. maj 2016. For herrerne blev der tildelt tre nationale kvotepladser til de fire højestrangerede nationer, to nationale kvotepladser til de næste tre nationer samt én national kvoteplads til de efterfølgende seks nationer. Herudover var der en individuel national kvoteplads til de fire bedste herrer fra nationer, der ikke var kvalificeret via nationspladserne. For damerne blev der tildelt to nationale kvotepladser til de tre højestrangerede nationer samt én national kvoteplads til de efterfølgende fire nationer. Herudover var der en individuel national kvoteplads til de tre bedste damer fra nationer, der ikke var kvalificeret via nationspladserne. Endelig kunne der opnås tre nationale kvotepladser for både damer og herrer ved VM i perioden 25. – 29. maj 2016 i Medellin, Colombia til de bedste ryttere, der ikke havde opnået kvalifikation gennem den særlige OL-verdensrangliste.

Ved kvalifikationsperiodens udløb havde Danmark sikret sig en kvoteplads for herrer ved Niklas Laustsen. Denne blev sikret via en 1/8 finale ved VM i 2016, hvor Niklas Laustsen var en af tre højest placerede, som ikke allerede var kvalificeret til OL. Hos damerne var der også en kvoteplads til Danmark. Denne blev sikret ved Simone Tetsche Christensen som en af de tre bedste damer fra nationer, der ikke var kvalificeret via nationspladserne.

Mountainbike (MTB) 
I mountainbike måtte der maksimalt deltage tre herrer og to damer per nation, og kvalifikationen skete gennem opnåelse af kvotepladser, der blev baseret på en særlig OL-verdensrangliste pr. 25. maj 2016 for perioden 25. maj 2015 til 25. maj 2016. For herrerne blev der tildelt tre nationale kvotepladser til de fem højestrangerede nationer, to nationale kvotepladser til de næste otte nationer samt én national kvoteplads til de efterfølgende ti nationer. For damerne blev der tildelt to nationale kvotepladser til de otte højestrangerede nationer samt én national kvoteplads til de efterfølgende ni nationer.

Da kvalifikationsperioden var færdig lå Danmark på 19. pladsen for mænd og på 11. pladsen hos kvinderne. Dette betød, at Danmark opnåede én kvoteplads både for kvinder og mænd.

Udtagelse 
Nedenfor er listet atleter, som blev udtaget af Danmarks Idrætsforbunds bestyrelse på baggrund af en indstilling fra Danmarks Cykle Union. Mountainbikerytterne blev først udtaget, fulgt af BMX-rytteren, banerytterne og til sidst landevejsrytterne. 

I mountainbike var forhåbningerne størst til Annika Langvad, der i en længere periode havde tilhørt den absolutte verdenselite. Hun ville blive OL-debutant, idet hun havde måttet melde afbud fire år forinden på grund af en skade. Blandt BMX-rytterne var der størst forhåbninger til Simone Tetsche Christensen, der havde opnået en række gode resultater, heriblandt flere internationale mesterskabsmedaljer.

Banerytterne blev udtaget 18. juni 2016, og for herrerne blev kernen det 4 km hold, der siden det forrige OL havde gennemgået en foryngelse med udskiftning af to ryttere, så gennemsnitsalderen var 22. Dertil kom Lasse Norman Hansen i omnium, den disciplin han vandt guld i fire år tidligere. Rasmus Quaade var officiel reserverytter og dermed del af holdet. Den kvindelige rytter blev Amalie Dideriksen, der af unionen blev betegnet som et stort talent.

Unionen havde haft sportschef Lars Bonde i Brasilien for at besigtige OL-ruten, og på baggrund af dette og rytternes aktuelle form blev de tre deltagere til linjeløbet udtaget. Jakob Fuglsang var udset til kaptajn, som de to øvrige ryttere som udgangspunkt skulle assistere. En måneds tid senere blev det afgjort, at Christopher Juul Jensen skulle køre enkeltstarten.

Fodbold

Kvalifikation 
For kvindelandsholdet gik kvalifikationen gennem deltagelse ved VM i 2015, hvor holdet ikke kvalificerede sig. Derfor kunne kvalifikation til OL ikke opnås.

For herrelandsholdet gik kvalifikationen gennem deltagelse ved U/21 Europamesterskabet i Tjekkiet 15. – 30. juni 2015. Der var her fire OL pladser at kæmpe om, og da Danmark vandt den indledende gruppe den 24. juni 2015 og kom i semifinalen, kvalificerede de sig til OL.

Udtagelse 
Træner Niels Frederiksen og Dansk Boldspil-Union indstillede den 18. juli en trup på 22 spillere til udtagelse hos DIF, der godkendte truppen. Otte af spillerne var blevet forhåndsudtaget en måneds tid forinden, mens de øvrige blev udtaget en lille måned senere. 

Afbud
Da OL-turneringen i fodbold ikke ligger i kalenderen for landskampe i de internationale fodboldorganisationer, var klubberne ikke forpligtet til at afgive spillere til turneringen. Derfor var en række profiler, som DBU gerne ville have haft med på forhånd ikke til rådighed. Ydermere fik dette problem – foruden skader – stor indflydelse på det endelige hold, som Danmark kunne stille med i Brasilien. Følgende udtagne spillere meldte fra efter at være udtaget:

 Lucas Andersen måtte på grund af klubskifte i sommeren 2016 melde afbud, da hans nye klub ikke var interesseret i at afgive ham i OL-perioden.
 Yussuf Poulsen havde oprindeligt fået lov til at deltage af sin klub, men meldte efterfølgende fra efter samråd med klubben.
 Uffe Manich Bech havde været skadet og nåede ikke at blive klar.
 Lasse Vigen Christensen fik ikke lov til at deltage af sin klub.
 Nicolai Poulsen blev skadet i den sidste superligakamp lige inden afrejse til Brasilien.
 Asger Sørensen fik ikke lov til at rejse af sin klub.

Følgende reserver er udtaget og tager med til Rio:

Fægtning

Golf

Kvalifikation 
Der kunne opnås kvotepladser, for både herrer og damer, gennem placering på en særlig verdensrangliste pr. 11. juli 2016, der var baseret på resultater opnået i perioden 14. juli 2014 til 11. juli 2016. Der var kvalifikation til de højeste 59 placerede, dog med den begrænsning at der kunne kun kvalificeres to atleter fra hver nation. Efter kvalifikationsperiodens udløb havde følgende danskere opnået en kvoteplads:

Udtagelse 
Nedenfor er listet atleter, som blev udtaget af Danmarks Idrætsforbund’s bestyrelse på baggrund af en indstilling fra Dansk Golf Union .

Gymnastik

Hestesport

Kvalifikation 
Hestesporten havde 3 forskellige discipliner med ved OL i 2016. Det drejede sig om Military, Dressur og Spring. Kvalifikationen for kvotepladser til military for hold kunne ske gennem VM i 2014 i Frankrig i perioden 28. – 31. august eller gennem EM i 2015 i England i perioden 10. – 13. september. Kvalifikationen for kvotepladser til dressur for hold kunne ske gennem VM i 2014 i Frankrig i perioden 25. – 29. august eller gennem EM i 2015 i Tyskland i perioden 11. – 16. august. Kvalifikationen for kvotepladser til spring for hold kunne ske gennem VM i 2014 i Frankrig i perioden 2. – 7. september eller gennem EM i 2015 i Tyskland i perioden 17. – 23. august. Kvalifikationen for kvotepladser til individuel military, dressur og spring kunne ske gennem en særlig olympisk rangliste pr. 6. marts 2016.

Nedenfor er listet ryttere, som klarede det internationale kvalifikationskrav for en kvoteplads.

Med 4 ryttere kan Danmark også deltage i holdkonkurrencen i dressur.

Udtagelse 
Nedenfor er listet de ryttere, som blev udtaget af Danmarks Idrætsforbund’s bestyrelse på baggrund af en indstilling fra Dansk Ride Forbund .

Hockey

Håndbold

Kvalifikation 
Herrelandsholdet havde mulighed for kvalifikation gennem VM i 2015 i perioden 16. januar – 1. februar i Qatar, hvor der blev uddelt én kvalifikationsplads. Danmark sluttede på 5.-pladsen og opnåede derved ikke kvalifikation. Den anden mulighed for kvalifikation var ved EM i 2016 i perioden 15. – 31. januar i Polen, hvor der ligeledes blev uddelt én kvalifikationsplads. Endelig var der mulighed for at tage en af de to kvalifikationspladser ved den olympisk kvalifikationsturnering i perioden 8. – 10. april 2016, hvortil Danmark via sin 5.-plads ved VM 2015 var deltager. Stævnet blev afholdt i Jyske Bank Boxen i Herning, og i kamp med ,  og  kvalificerede  sig som vinder af stævnet foran Kroatien, der ligeledes kommer med til OL.

Damelandsholdet havde mulighed for kvalifikation gennem EM i 2014 i perioden 7. – 21. december i Kroatien og Ungarn, hvor der blev uddelt én kvalifikationsplads. Danmark sluttede på 8.-pladsen og opnåede derved ikke kvalifikation. Den anden mulighed for kvalifikation var ved VM i 2015 i perioden 4. – 20. december i Danmark, hvor der ligeledes blev uddelt én kvalifikationsplads. Endelig var der mulighed for at tage en af de to kvalifikationspladser ved den olympisk kvalifikationsturnering i perioden 17. – 20. marts 2016. Ingen af de tre kvalifikationsmuligheder lykkedes for damerne, der således ikke kunne deltage i legene.

Udtagelse 
Følgende spillere blev udtaget til håndboldturneringen efter indstilling fra Dansk Håndbold og godkendelse af Danmarks Idrætsforbund.

Judo

Kano og Kajak

Kvalifikation 
Kano og kajak har fire forskellige discipliner med ved OL i 2016. Det drejede sig om Kano (sprint), Kano (slalom), Kajak (sprint) og Kajak (slalom). For alle discipliner gjaldt det at kvalifikationen var for kvotepladser. 
Første mulighed for kvalifikation for kano og kajak i sprint skete ved VM i 2015 i perioden 19. – 23. august i Milano, Italien. Her blev der uddelt otte kvotepladser i herrernes 200 meter i enerkajak, syv kvotepladser i herrernes 1000 meter i enerkajak, seks kvotepladser i herrernes 200 meter og 1000 meter i toerkajak, ti kvotepladser i herrernes 1000 meter i firekajak, syv kvotepladser i herrernes 200 meter i enerkano, seks kvotepladser i herrernes 1000 meter i enerkano samt seks kvotepladser i herrernes 1000 meter i enerkano. Der blev uddelt otte kvotepladser i damernes 200 meter i enerkajak, syv kvotepladser i damernes 500 meter i enerkajak, seks kvotepladser i damernes 500 meter i toerkajak samt ti kvotepladser i damernes 1000 meter i firekajak. Anden og sidste mulighed for kvalifikation var ved den europæiske kvalifikation i Duisburg, Tyskland i perioden 18. – 19. maj 2016. Her blev der uddelt to kvotepladser i herrernes 200 meter og 1000 meter i enerkajak, én kvoteplads i herrernes 200 meter og 1000 meter i toerkajak, to kvotepladser i herrernes 200 meter og 1000 meter i enerkano samt to kvotepladser i herrernes 1000 meter i enerkano. Der blev uddelt to kvotepladser i damernes 200 meter og 500 meter i enerkajak samt én kvotepladser i damernes 500 meter.
Danmark deltog ikke i kvalifikationen til kano og kajak i slalom.
Nedenfor er listet resultaterne for atleter, som klarede det internationale kvalifikationskrav for en kvoteplads.

Udtagelse 
Nedenfor er listet atleter, som blev udtaget af Danmarks Idrætsforbund’s bestyrelse på baggrund af en indstilling fra Dansk Kano og Kajak Forbund.

Moderne femkamp

Roning

Kvalifikation 
Kvalifikationen for kvotepladser kunne ske gennem VM i 2015 i Aiguebelette, Frankrig i perioden 30. august – 6. september eller gennem en europæisk og universal finale regatta i Luzern, Schweiz i perioden 22. – 25. maj 2016.
Nedenfor er listet resultaterne for atleter, som klarede det internationale kvalifikationskrav for en kvoteplads.

Kvalifikationen af letvægtsdobbeltsculleren for herrer blev først en realitet efter at Belgien valgte at sende deres herrer singlesculler til OL. Belgien var kvalificeret i én disciplin for meget i forhold til deres kvote og så gik den ekstra plads til Danmark.

Udtagelse 
Nedenfor er listet atleter, som blev udtaget af Danmarks Idrætsforbund’s bestyrelse på baggrund af en indstilling fra Dansk Forening for Rosport.

Rugby

Sejlsport

Kvalifikation 
Kvalifikationen skete ved at opnå kvotepladser for alle bådtyper og kunne finde sted ved VM i 2014 i perioden 8. – 21. september i Santander, Spanien, ved VM i 2015 for de separate bådklasser eller ved det regionale europæiske kvalifikationsstævne. 
Allerede ved VM i 2014 opnåede Danmark kvotepladser for 7 bådtyper. Den 8. kvoteplads kom ved sejlbræt RS:X-klassens VM i 2015 i Oman. Nedenfor er listet Bådtyper, herrer eller damer, navn(e) på udøveren der kvalificerede båden samt dato for kvalifikationen.

Udtagelse 
Nedenfor er listet atleter, som blev udtaget af Danmarks Idrætsforbunds bestyrelse på baggrund af en indstilling fra Dansk Sejlunion.

Skydning

Kvalifikation 
Kvalifikationen for kvotepladser kunne ske gennem VM i 2014 i perioden 6. – 20. september i Granada, Spanien, gennem VM i flugtskydning i perioden 9. – 18. september 2015 i Lonato, Italien, gennem World Cup stævnerne i 2015, gennem European Games i Baku, Aserbajdsjan i perioden 12. – 28. juni 2015, gennem EM i 2015 i Maribor, Slovenien i perioden 19. juli – 2. august eller gennem EM i 2016 i Györ, Ungarn i perioden 22. – 28. februar. 
Allerede ved VM i 2014 fik Danmark sin første kvoteplads, som det ses af skemaet herunder, hvor der er listet disciplin, herrer eller damer, navn på udøveren der sikrede kvotepladsen, dato for kvalifikationen, kvalifikationsresultatet samt det internationale kvalifikationskrav.

Udtagelse 
Nedenfor er listet atleter, som blev udtaget af Danmarks Idrætsforbund’s bestyrelse på baggrund af en indstilling fra Dansk Skytte Union.

Svømning

Kvalifikation 
Svømning havde to forskellige discipliner med ved OL i 2016. Det drejede sig om svømning i bassin og svømning i åben vand. For svømning i bassin kunne personlig kvalifikation opnås ved at klare det nationale opstillede krav ved et af følgende tre stævner: VM i 2015 i Kazan, Rusland i perioden 2. – 9. august 2015 (finaleplads), Danish Open i København i perioden 13. – 17. april 2016 eller EM i 2016 i London, England i perioden 16. – 22. maj 2016. Herudover kunne nationerne kvalificere stafethold ved VM i 2015 i Kazan, hvis de blev placeret som et af de 12 bedste hold. Herudover ville det internationale svømmeforbund udstede fire ekstra stafetholdpladser pr. 1. juni 2016, baseret på de hurtigste tider i kvalifikationsperioden.  For svømning i åben vand kunne personlig kvalifikation opnås ved VM i 2015 i Kazan, Rusland i perioden 27. – 28. juli eller ved et særligt OL kvalifikationsstævne i 2016. Danmark kvalificerede sig ikke il deltagelse i svømning i åben vand.
  
Nedenfor er listet resultaterne for atleter, som klarede det nationale kvalifikationskrav for individuel svømning i bassin.

Nedenfor er listet resultaterne for stafethold, som klarede det nationale kvalifikationskrav for svømning i bassin og derved opnået en kvoteplads til Danmark.

Udtagelse 
Nedenfor er listet atleter, som blev udtaget af Danmarks Idrætsforbunds bestyrelse på baggrund af en indstilling fra Dansk Svømmeunion.

Synkronsvømning

Taekwondo

Tennis

Kvalifikation 
Der kunne opnås kvalifikation gennem placering på verdensranglisten pr. 6. juni 2015. Ved kvalifikationens afslutning var Caroline Wozniacki den eneste dansker, som havde en placering på verdensranglisten, der kunne udløse en billet til OL. Men derudover var der endnu et krav for deltagelsen og det var, at kvalificerede spillere også skulle have repræsenteret deres nation to gange i landsholdssammenhæng. Caroline Wozniacki var blevet skadet i foråret 2016 og havde i den forbindelse mistet den sidste chance for deltagelse på landsholdet. Dansk Tennis Forbund søgte derfor om dispensation for deltagelsen for Caroline Wozniacki.30. juni 2016 var der møde i det internationale tennisforbund ITF, hvor dispensationssagen blev behandlet. Resultatet blev, at Caroline Wozniacki fik tildelt dispensation og således kunne se frem til en endelig udtagelse til OL og til det ærefulde hverv som fanebærer for den danske delegation ved åbningsceremonien.

Udtagelse 
Med dispensationen fra ITF, hvor ansøgningen var fremsendt med Dansk Idrætsforbunds godkendelse, var afgørelsen samtidig automatisk en udtagelse til Caroline Wozniacki.

Triatlon

Kvalifikation 
Der kunne opnås kvalifikation gennem placering på en særlig olympisk kvalifikationsrangliste pr. 15. maj 2016. Efter det sidste kvalifikationsstævne i Yokohama i Japan var det afgjort, at Danmark fik én deltager med til OL, idet Andreas Schilling sikrede Danmark en deltager i herrernes disciplin.

Udtagelse 
Andreas Schilling fik den plads, som han selv havde sikret, idet DIF godtog indstillingen fra Dansk Triatlon Forbund.

Udspring

Vandpolo

Volleyball

Vægtløftning

Referencer

Eksterne henvisninger 
Danmarks Idræts Forening s officielle OL 2016 webside.

2016